L-Alternattiva Demokratika qalet li l-konverżjoni tal-korporazzjoni Enemalta f’kumpanija pubblika ma tfisser xejn għajr il-bidu tal-proċess ta’ privatizazzjoni tal-produzzjoni tal-enerġija. Il-kelliem dwar l-energija tal-Alternattiva Ralph Cassar qal fi stqarrija li għad hemm hafna mistoqsijiet x’jiġu imwieġba fosthom dwar l-influwenza tas-sidien il-ġodda tal-Enemalta fuq il-poltiika tal-enerġija tal-gvern. Il-kelliem qal li l-unika ħaġa li hija ċara hija li l-Gvern qed ibiegħ is-sovranità fuq l-enerġija lil pajjiżi terzi. L-alternattiva ikkritika ukoll lill-gvern u l-General Workers Union għaliex qalet li l-ħaddiema tal-Enemalta qed jiġu trattati bl-istess mod kif ġew trattati l-ħaddiema tat-tarzna mill-gvern Nazzjonalista.